Първото задгранично официално посещение на новия президент е в Република Казахстан на 22 май 2008 г., където той и Нурсултан Назарбаев оценяват високо дружествените отношения между двете страни. След това посещение Дмитрий Анатолиевич отлита за Китайската народна република, където, макар че са подписани съглашения за сътрудничество, включително за изграждане на централа за обогатен уран (в областта на ядрената енергитика), тържествеността във визитата е помрачена от скорошното земетресение. От друга страна на официалния банкет, за който гостите са уточнени от 3 месеца преди събитието, в последния момент са включени трима руски спасители, открили и извадили жива китайска старица на деветия ден от нейното затрупване при земетресението, когато изгледите за оцеляване на затрупани са пренебрежимо малки.